b'\n_START_ARTICLE_\nStockholm stadion\n_START_SECTION_\nIzgradnja i inauguracija arene\n_START_PARAGRAPH_\nGradnja stadiona po\xc4\x8dela je 1910. na inicijativu \xc5\xa0vedskog sportskog saveza za Olimpijske igre 1912. koje su se trebale odr\xc5\xbeati u Stockholmu. Nekada je na tom mjestu bio Sportski park a teniski tereni koji su bili u blizini su pomjereni. Stadion je izgra\xc4\x91en u nacionalno-romanti\xc4\x8dkom stilu sa zidovima od helsingborgske opeke. Sve\xc4\x8dano otvorenje je bilo 1. lipnja 1912. Cijena projekta ko\xc5\xa1tala je 1,25 milijuna \xc5\xa1vedskih kruna. Iako su ljetne Olimpijske igre 1956. odr\xc5\xbeane u Melbourneu sportska natjecanja u jahanju odr\xc5\xbeana su na ovom stadionu. Svih 14 417 mjesta su sjade\xc4\x87a i ne postoji mogu\xc4\x87nost pro\xc5\xa1irenja. Dimenzije nogometnog igrali\xc5\xa1ta su 105 x 68 metara. Krug oko nogometnog igrali\xc5\xa1ta je duljine 400 m i ima osam staza. Nedaleko od stadiona je stacionirana stanica podzemne \xc5\xbeeljeznice.\n_START_SECTION_\nManifestacije\n_START_PARAGRAPH_\nStadion je slu\xc5\xbeio uglavnom kao doma\xc4\x87in lokalnim nogomentnim klubovima poput AIKa, Djurg\xc3\xa5rdens IF, IF Brommapojkarna ali i \xc5\xa0vedska nogometna reprezentacija je znala igrati me\xc4\x8deve na ovom stadionu. \xc5\xa0vedsko prvenstvo u bendiju je odigrano na stadionu oko 50 puta. Na ovom stadionu je postignut i rekordan broj gledatelja jedne bendi utakmice u \xc5\xa0vedskoj sa 28 848 posjetitelja. Stockholm Marathon starta izvan stadiona a na stadionu se odr\xc5\xbeava i Nordic Light Open jedino skandinavsko-balti\xc4\x8dko preofesionalno natjecanje u tenisu za \xc5\xbeene. Stockholmsko me\xc4\x91unarodno atletsko natjecanje odr\xc5\xbeava se na stadionu svake godine. Na ovom stadionu odr\xc5\xbeali su koncerte izme\xc4\x91u ostalih: Michael Jackson, Rolling Stones, Kiss, Iron Maiden, Gyllene Tider, Depeche Mode, Muse, Metallica, Dire Straits, Rod Stewart, Bruce Springsteen, Coldplay, Elton John,AC/DC. Robbie Williams.'